जम्मू कश्मीर: पाकिस्तान ने फिर किया सीजफायर का उल्लंघन, सेना के मेजर और बीएसएफ का जवान घायल  
पाक सेना की नापाक करतूत
लगातार तीसरे दिन किया सीजफायर का उल्लंघन 
10 दिन में 8 बार किया जा चुकी है उल्लंंघन
पिछले 10 दिनों में पाकिस्तान की सेना ने आठवीं बार गोलीबारी करने से इलाके में दहशत का माहौल बन गया. लोग डर की वजह से घरों के अंदर या फिर सुरक्षित जगहों पर शरण लेने को मजबूर हो गए हैं. सीमापार से गोलीबारी की सबसे अधिक छह वारदातों को करमाड़ा सेक्टर में अंजाम दिया है. इसके अलावा एक बार मनकोट और एक बार दिगवार सेक्टर में भी गोले दागे गए हैं. सूत्रों की मानें तो पाकिस्तानी सेना गोलीबारी की आड़ में आतंकियों को भारतीय क्षेत्र में घुसपैठ करवाना चाहती है. इसके अलावा बैट हमलों को अंजाम देना चाहती है. सेना की सतर्कता के कारण वह अपने इरादों में कामयाब नहीं हो पा रही है.